แฟนผมกินยาคุมฉุกเฉินไปวันที่2มิ.ย. วันที่7มิ.ย มีเลือกออกเยอะมากลักษณะเหมือนประจำเดือนทุกอย่างมีลิ่มเลือด ปวดท้องน้อย แต่เลือดมากกว่าปกติ วันนี้เป็นวันที่32ของรอบเดือน โดยปกติหลายเดือนที่ผ่านมาเขามีรอบเดือน ประมาณ40วัน อยากรู้ว่าเลือดที่ออกเป็นประเดือนใช่มั้ยเป็นมา2วันยังเยอะเหมิอนเดิม แฟนผมรู้สึกเพลีย ปวดหัว คลื่นไส้ ผ่านมา6วันแล้วจะหายวันไหนครับ หรือแล้วแต่ร่างกายของแต่ละคน
สวัสดีค่ะ ยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้อง ซึ่งผลข้างเคียงต่างๆเหล่านี้มักจะหายไปได้เองในที่สุด ใช้เวลาต่างกันในแต่ละคนจากที่กล่าวมา เลือดที่ออกมาประมาณ 1 สัปดาห์หลังการใช้ยาคุมฉุกเฉิน อาจเป็นเลือดออกจากผลข้างเคียงของยาคุม ไม่ได้บ่งบอกว่ายาคุมได้ผลหรือไม่ซึ่งถ้าตอนนี้รอบเดือนยังไม่มาตามปกติ หรือถ้าเลือดที่ออกมาตอนนั้นคือเลือดที่ควรมาตามรอบเดือนก็อาจจะเป็นเลือดประจำเดือนได้เช่นกัน บอกได้ยาก อาจยืนยันการตั้งครรภ์ร่วมไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป